Mihhail Koškin
Mihhail Iljitš Koškin (vene keeles Михаил Ильич Кошкин; 3. detsember (vkj 21. november) 1898 Brõntšagi, Jaroslavli kubermang – 26. september 1940 Zmijivi rajoon, Harkivi oblast) oli vene tankikonstruktor. Mihhail Koškin lõpetas 1920. aastate esimesel poolel Jakov Sverdlovi nimelise Kommunistliku Ülikooli ja 1934. aastal Leningradi Industriaalse Instituudi masinaehituse teaduskonna. Ta töötas Harkivi veduritehase tankiehituse konstrueerimisbüroo ülemana. Ta oli tanki T-34 esimene peakonstruktor.